 
 
	בבית המשפט העליון בשבתו כבית משפט גבוה לצדק


 
	בג"ץ  10750/06


 
	בפני:   
	כבוד הנשיאה ד' ביניש

	 
	כבוד השופטת ע' ארבל

	 
	כבוד השופט ע' פוגלמן


 
	העותרים:
	1. אביעזר גרואר-יו"ר ש"י אגודה לשיקום וסיעוד ילדים

	 
	2. ש"י-אגודה לשיקום וסיעוד ילדים נכים

	 
	3. צ'יקו


                                           
	 
	נ  ג  ד


                                                                                                     
	המשיבים:
	1. המוסד לביטוח לאומי

	 
	2. ועדת המעקב הממשלתית ליישום המלצות ועדת לרון

	 
	3. מנכ"ל משרד הרווחה

	 
	4. שר התעשיה המסחר והתעסוקה

	 
	5. שר הרווחה

	 
	6. שר האוצר

	 
	7. ממשלת ישראל

	 
	8. מועצת הביטוח הלאומי


                                           
	עתירה למתן צו על תנאי וצו ביניים


                                           
	תאריך הישיבה:
	י"ב באייר התשס"ז       
	(30.04.2007) 


 
	בשם העותרים:
 
 
בשם המשיבים 1 ו-8:
 
 
בשם המשיבים 2-7:
	עו"ד עפר צ' לרינמן; עו"ד אביעזר גרואר
 
 
עו"ד עירית אלטשולר
 
 
עו"ד דינה זילבר


 
 
 
 
 
 
 
 
 
 
 
	החלטה


 
 
           ניתן בזה צו על תנאי המורה למשיבים ליתן טעם מדוע לא ייושמו המלצות ועדת לרון לעניין שילוב נכים בעבודה על פי החלטת הממשלה מיום 8.5.2005, וזאת כמפורט בסעדים המבוקשים בסעיפים 9(1)-(4) לעתירה.
 
           המשיבים יגישו תשובתם לעתירה בתוך 90 ימים.
 
           ניתנה היום, י"ב באייר התשס"ז (30.04.1007), בפני באי-כוח הצדדים.

	צו-על-תנאי


 
           על יסוד עתירה זו שהובאה היום לפני בית-משפט זה, מצווה בית-המשפט כי ייצא מלפניו צו-על-תנאי המכוון אל המשיבים והמורה להם להתייצב וליתן טעם: 
 
           מדוע לא יסיים המוסד לביטוח לאומי מידית את גיבוש תיקוני החקיקה הנדרשים לעניין הרפורמה במערך קצבת הנכות (פרק 3 סעיף 2 לדו"ח ועדת לרון). באופן מיוחד, בתוך תיקוני חקיקה נדרשים אלו, מדוע לא יגבש גם את התיקונים הנדרשים בסעיף קטן 19 לסעיף 2 של פרק 3, ומדוע לא יגבש את התיקונים הנדרשים בסעיף קטן 16 לסעיף 2 של פרק 3. 
 
           מדוע לא תמנה ועדת המעקב הממשלתית ליישום המלצות ועדת לרון, בראשות מנכ"ל משרד הרווחה, ועדת משנה לעניין ועדות רפואיות וועדת משנה לצורך היערכות מינהלית ליישום הרפורמה בקצבאות הנכים היוצאים לעבוד. 
 
 
 
           מדוע לא תדווח ועדת המעקב הממשלתית ליישום המלצות ועדת לרון, בראשות מנכ"ל משרד הרווחה, לממשלה, מדי שלושה חודשים, על התקדמות יישום המלצות ועדת לרון.
 
           מדוע לא יועבר סכום של 25 מיליון ₪, עליו הוסכם במסגרת דו"ח ועדת לרון, ממשרד האוצר למשרדי הבריאות והרווחה, לצורך התחלת תכנית תעסוקה נתמכת לנכים.
 
           המשיבים יגישו תשובתם, אם רצונם בכך, תוך 90 ימים מיום המצאת כתב זה, לבית-המשפט ולבעלי-הדין ישירות. 
 
היום, י"ב באייר התשס"ז (30.04.2007). 
 
 
 
                                                                                      שרה ליפשיץ
                                                                                      מזכירה ראשית

